

**REPUBLIKA HRVATSKA**

**VUKOVARSKO-SRIJEMSKA ŽUPANIJA**

**OPĆINA NEGOSLAVCI**

**Općinski načelnik**

**KLASA:** 100-01/22-01/05

**URBROJ:** 2196-19-01-22-01

**Negoslavci**, 9.11.2022. godine

Na temelju Odluke o financiranju Ministarstva rada, mirovinskog sustava, obitelji i socijalne politike (KLASA:983-01/22-01/13 URBROJ:524-07-02-01-01/3-22-26) od 11. listopada 2022.godine, Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014. - 2020., Kodni broj Ugovora: UP.02.1.1.16.0306 od 21.10.2022. godine, Općinski načelnik Općine Negoslavci dana 9.11.2022. godine objavljuje

**J A V N I P O Z I V**

za prijem u radni odnos u Općini Negoslavci za potrebe provedbe aktivnosti u sklopu projekta „Zaželi – Općina Negoslavci faza III“ – radnica za potporu i podršku starijim osobama i osobama u nepovoljnom položaju.

**1. Broj traženih radnica**: 19 osoba

**2. Vrsta zaposlenja: predviđeno trajanje radnog odnosa na određeno vrijeme:** 6 mjeseci

**3. Radno vrijeme**: puno radno vrijeme

**4. Mjesto rada**: poslovi će se obavljati na području Općine Negoslavci

**5. Javni poziv vrijedi**: od 9.11.2022. do 17.11.2022.g

**6. Opis poslova:**

- pomoć u dostavi namirnica, lijekova i drugih potrepština,

- pomoć u pripremi obroka u kućanstvima korisnika,

- pomoć u održavanju čistoće stambenog prostora/domova korisnika,

- pomoć pri oblačenju, svlačenju i održavanju osobne higijene korisnika,

- pomoć u socijalnoj integraciji, posredovanju u ostvarivanju raznih prava (dostava lijekova, namirnica, plaćanje računa, dostava pomagala i sl.),

- pružanje podrške korisnicima kroz razgovore i druženje te uključivanje u društvo,

- pratnja i pomoć u raznim društvenim aktivnostima.

**7. Kandidati moraju ispunjavati slijedeće uvjete za prijem:**

**Ciljane skupine Poziva:**

- Nezaposlene žene s najviše završenim srednjoškolskim obrazovanjem koje su prijavljene u evidenciju nezaposlenih HZZ-a u okviru kojih je prijavitelj/partner dužan dati prednost teže zapošljivim/ranjivim skupinama u lokalnoj zajednici koje su:

* + - * žene od 50 godina i više,
* osobe s invaliditetom,
* žrtve trgovanja ljudima,
* žrtve obiteljskog nasilja,
* azilantice,
* žene koje su izašle iz sustava skrbi (domova za djecu) i udomiteljskih obitelji, odgojnih zavoda i sl.,
* liječene ovisnice,
* povratnice s odsluženja zatvorske kazne unazad 6 mjeseci,
* pripadnice romske nacionalne manjine,
* beskućnice

**8. Prijavi na Javni poziv kandidati su dužni priložiti:**

8.1. Obrazac za prijavu te davanje suglasnosti o korištenju osobnih podataka (može se preuzeti na stranicama Općine Negoslavci http://opcina-negoslavci.hr/ nastavno na ovaj poziv ili osobno u prostorijama Projekt centra Negoslavci, Braće Nerandžića 2, Negoslavci)

8.2. Životopis

8.3. Preslika osobne iskaznice

8.4. Preslika dokaza o završenoj školi

8.5. Potvrdu izdanu od strane HZZ kojom osoba dokazuje da je prijavljena u evidenciji nezaposlenih osoba (datum izdavanja potvrde ne smije biti raniji od datuma objave oglasa)

Preuzimanje obrazac navedenog u toč. 8.1 kao i sve informacije o Javnom pozivu mogu se dobiti radnim danom, na kontakt broj: 032/517-035; 032/517-054 Biljana Bebić/ Jelena Božičković, od 09:00 – 11:00 h.

Osobe koje se prijavljuju na poziv dužne su dostaviti svoju prijavu u ZATVORENOJ OMOTNICI putem pošte PREPORUČENO na adresu:

**Općina Negoslavci,**

**Vukovarska 7**

**32239 Negoslavci**

**„Zaželi – Općina Negoslavci faza III“ – Općina Negoslavci**

Podnositeljice su u životopisu dužne naznačiti kojoj skupini iz točke 7. pripadaju te priložiti odgovarajuću potvrdu. Za pripadnice ciljane skupine koje su ujedno i pripadnice neke od ranjivih skupina definiranih Pozivom potrebno je dostaviti sljedeće:

*Žene od 50 godina i više*

- osobna iskaznica

*Osobe s invaliditetom*

- nalaz, rješenje ili mišljenje relevantnog tijela vještačenja o vrsti, stupnju ili postotku oštećenja ili potvrde o upisu u Hrvatski registar osoba s invaliditetom

*Žrtve trgovanja ljudima*

- uvjerenje/potvrda centra za socijalnu skrb iz kojeg je vidljivo da je pripadnica ciljane skupine žrtva trgovanja ljudima

*Žrtve obiteljskog nasilja*

- uvjerenje/potvrda centra za socijalnu skrb iz kojeg je vidljivo da je pripadnica ciljane skupine žrtva obiteljskog nasilja

*Azilantice*

- odluka o odobrenju azila koju izdaje MUP

*Žene koje su izašle iz sustava skrbi (domova za djecu) i udomiteljskih obitelji, odgojnih zavoda i sl.*

- rješenje/uvjerenje centra za socijalnu skrb o prekidu prava na smještaj kao oblika skrbi izvan vlastite obitelji

*Liječene ovisnice*

- potvrda institucije/udruge/pravne osobe da se liječila od ovisnosti o drogama.

*Povratnice s odsluženja zatvorske kazne unazad 6 mjeseci*

- potvrda o otpuštanju

*Pripadnice romske nacionalne manjine*

- izjava osobe o pripadnosti nacionalnoj manjini

*Beskućnice*

- rješenje centra za socijalnu skrb o smještaju u prihvatilište/prenoćište odnosno o korištenju usluge poludnevnog boravka ili potvrda pružatelja usluge smještaja u prihvatilište/prenoćište ili pružatelja usluge poludnevnog boravka da je osoba korisnik usluge ili uvjerenje/potvrda centra za socijalnu skrb iz kojeg je vidljivo da je pripadnica ciljane skupine beskućnica.

Nepravovremene i nepotpune prijave neće se razmatrati.

Kandidatkinja koja nije podnijela pravodobnu i urednu prijavu ili ne ispunjava formalne

uvjete iz Javnog poziva, ne smatra se kandidatom prijavljenim na ovaj poziv.

Javni poziv će biti objavljen na web stranicama Hrvatskog zavoda za zapošljavanje i internetskoj stranici Općine Negoslavci – <http://opcina-negoslavci.hr/>

Odluka o odabiru kandidatkinja biti će objavljena na stranicama Općine Negoslavci.

Projekt je u skladu s europskim i nacionalnim preporukama o unaprjeđenju položaja žena na tržištu rada i zaštite prava žena, kao i sa smjernicama politika zapošljavanja država članica EU s naglaskom na promicanje socijalne uključenosti i suzbijanja siromaštva, posebice radi činjenice da će se kao sudionice ovih aktivnosti uključivati žene koje su u nepovoljnom položaju na tržištu rada, a koje će skrbiti o starijim osobama i osobama u nepovoljnom položaju.

**OPĆINSKI NAČELNIK**

Dušan Jeckov